
Ministru kabineta noteikumi Nr. 437
Rīgā 2024. gada 9. jūlijā (prot. Nr. 28 14. §)
Grozījumi Ministru kabineta 2017. gada 26. septembra noteikumos Nr. 582 "Noteikumi par pašvaldību sadarbības teritorijas civilās aizsardzības komisijām"
Izdoti saskaņā ar Civilās aizsardzības un katastrofas
pārvaldīšanas likuma 8. panta otrās daļas 2. punktu
· Izdarīt Ministru kabineta 2017. gada 26. septembra noteikumos Nr. 582 "Noteikumi par pašvaldību sadarbības teritorijas civilās aizsardzības komisijām" (Latvijas Vēstnesis, 2017, 193. nr.; 2021, 122. nr.; 2023, 19. nr.) šādus grozījumus:
· 1. Papildināt ar 10.9. apakšpunktu šādā redakcijā:
· "10.9. reizi gadā izvērtēt un iesniegt pašvaldības domei informāciju par pašvaldības vai sadarbības teritorijas civilās aizsardzības plāna (turpmāk – pašvaldības civilās aizsardzības plāns) izpildi, kā arī priekšlikumus par nepieciešamajiem grozījumiem tajā;".
· 2. Papildināt ar 10.10. apakšpunktu šādā redakcijā:
· "10.10. organizēt pasākumus, lai iepazīstinātu sabiedrību ar riska novērtējumu attiecībā uz pašvaldību sadarbības teritorijai piekritīgajiem apdraudējumiem."
· 3. Izteikt 11.5. apakšpunktu šādā redakcijā:
· "11.5. koordinēt komisijā esošo pašvaldību, citu institūciju vai komersantu uzdevumu izpildi pašvaldības civilās aizsardzības plāna izstrādei;".
· 4. Papildināt ar 11.6. apakšpunktu šādā redakcijā:
· "11.6. koordinēt valsts un pašvaldību institūciju, biedrību, kā arī citu privātpersonu iesaisti pašvaldības civilās aizsardzības plāna uzdevumu izpildē un gatavības, reaģēšanas un seku likvidēšanas pasākumos."
· 5. Papildināt ar 18.1 punktu šādā redakcijā:
· "18.1 Ja valstī izsludināts izņēmuma stāvoklis vai pasludināts karš, komisija ir lemttiesīga, ja sēdē piedalās tikai komisijas priekšsēdētājs (komisijas priekšsēdētāja prombūtnes laikā – atbilstoši šo noteikumu 9.  punktam noteiktais komisijas priekšsēdētāja vietnieks) un vismaz divi komisijas locekļi."

	Ministru prezidente
	(paraksts*)
	E. Siliņa

	Iekšlietu ministrs
	(paraksts*)
	R. Kozlovskis


* Dokuments ir parakstīts ar drošu elektronisko parakstu

